<!-- DBL tekst: Med det nye politiske liv, som brød frem ved [[Frederik 7.]]’s tronbestigelse i januar 1848, syntes Drewsens gode helbred at skulle vende tilbage. Han var mellem de 45 ansete mænd, der 23. februar protesterede mod forfatningsreskriptet af 28. januar, og da Bondevenneselskabet med valgene til [[den grundlovgivende Rigsforsamling]] for øje principielt modarbejdede valg af de stænderdeputerede, der havde stemt for kongevalg, viste han sig som den gamle selvstændige karakter. Han brød med selskabet, støttede de af det bekæmpede kandidater og stillede sig selv imod dets kandidat i Holbæk Amts 2. Valgkreds (Tvede Kro). Han faldt her, men desuagtet blev han folkevalgt medlem af Rigsforsamlingen, i det han blev valgt i Frederiksborg Amts 2. Valgkreds (Esrom). -->
Titler Samfund Erhvervsliv Lister_over_personer Videnskab Ledelse Foreninger Organisationer Ledere